ai4bharat/Pralekha huggingface dataset:
وزیراعظم کا دفتر
وزیراعظم نےکاشی میں دیو دیوالی تقریبات کی جھلکیاں مشترک کیں
وزیراعظم جناب نریندر مودی نے کاشی میں دیو دیوالی تقریبات کی خوبصورت جھلکیاں شئیر کیں۔
ایک ٹوئیٹ میں وزیراعظم نے کہا:
"काशी की अद्भुत और अलौकिक देव दीपावली अभिभूत करने वाली है! इस प्राचीन और पवित्र नगरी में उत्सव की कुछ झलकियां…"
‘‘کاشی کی شاندار اور غیر معمولی دیو دیپاولی دل کو موہ لینے والی ہے۔ اس عظیم اور قدیم و پاک نگری میں جشن کی کچھ جھلکیاں۔۔۔۔۔’’
‘‘دیو دیوالی خاص ہے اور کاشی میں دیو دیوالی اس سے بھی زیادہ یادگارہے۔ ایک نظر قدیم و متبرک شہر کاشی کی ان شاندار تصاویر پر۔۔۔’’
کیمیکلز اور فرٹیلائزر کی وزارت
کیمیکل اور پیٹرو کیمیکل کے محکمے نے خصوصی سوچھتا مہم دوئم کو کامیابی کے ساتھ مکمل کیا
کیمیکل اور کھاد کی وزارت کے تحت کیمیکل اور پیٹرو کیمیکل کے محکمے نے اپنی خود مختار تنظیموں اور سی پی ایس ایز کے ساتھ مل کر خصوصی سوچھتا مہم دوئم کا کامیابی کے ساتھ انعقاد کیا۔
2 اکتوبر 2022 کو کیمیکلز اینڈ پیٹرو کیمیکلز  کے سکریٹری جناب ارون بروکا کے کاغذات کو ردی کی ٹوکری میں ڈال کر مہم کا آغاز کرتے ہوئے، محکمے نے بطور سینٹرل انسٹی ٹیوٹ آف پلاسٹک انجینئرنگ اینڈ ٹیکنالوجی ، انسٹی ٹیوٹ آف پیسٹی سائیڈ فارمولیشن ٹیکنالوجی ، ہندوستان آرگینک کیمیکل لمیٹڈ ، ایچ آئی ایل  لمیٹڈ ، اور ہندوستان فلورو کاربن لمیٹڈ تنظیموں کے مختلف مراکز کی سرگرم اور پرجوش شراکت داری کے ذریعے پورے ملک میں مہم کا آغاز کیا۔
یہ مہم تاریخی طور پر اہم مقامات جیسے کہ جھانسی کی رانی لکشمی بائی کی سمادھی استھل، عوامی مقامات جیسے بھوپال میں انٹر اسٹیٹ بس ٹرمینل، لکھنؤ میں ریلوے اسٹیشن اور نئی دہلی میں جورباگ میٹرو اسٹیشن میں چلائی گئی ، اس کے علاوہ یہ مہم بازار کی جگہوں جیسے اگرتلہ میں بودھ جنگ نگر مارکیٹ اور اگرتلہ میں بنکیہ مارکیٹ؛ پارکس جیسے چنئی میں کارپوریشن چلڈرن پارک، اور جے پور میں پبلک پارک؛ مذہبی مقامات جیسے حاجی پور میں پالیشور مندر، بھونیشور میں شرکن چنڈی مندر اور شری جگناتھ مندر کے باہر، بھونیشور؛ تعلیمی ادارے جیسے ایلور کوچی میں ایف اے سی ٹی ایسٹرن یوپی اسکول، گوہاٹی میں سندھو گھوپا ایل پی اسکول اور دھوپتری سلبھرال ہائی اسکول، امپھال میں اورینٹل کالج ، گوالیار میں ارناکولم ویمن پولی ٹیکنک کالج میں گورنمنٹ اپر پرائمری اسکول گوالیار میں چلائی گئی۔
محکمہ اور اس کے تحت آنےوالی تنظیموں کے ذریعہ صفائی ستھرائی کی 164 مہم چلائی گئیں ، جو مشرق میں منی پور، امپھال سے لے کر جموں تک ، شمال میں جموں و کشمیر سے لے کر کوچی تک، جنوب میں کیرالہ تک عملی طور پر پورے ملک میں پھیلی ہوئی ہیں۔ مذکورہ مہم کے تحت متنوع اور اہمیت کے حامل عوامی مقامات کا بھی احاطہ کیا گیاہے۔ اس طرح کی سرگرمیاں دفتر کی عمارت اور کیمپس کے علاوہ عوام میں سوچھتا کے پیغام کو مزید عام کرتی ہیں۔
وزیراعظم کا دفتر
وزیراعظم نے کھیلو انڈیا گیمس کی کامیاب تکمیل پر آسام کی حکومت اور عوام کو مبارکباد دی ہے
’کھیلو انڈیا یونیورسٹی گیمس‘ ہر سال ’کھیلو انڈیا یوتھ گیمس‘ کے طرز پر کرائے جائیں گے
’کھیلو انڈیا یونیورسٹی گیمس‘ کاپہلا ایڈیشن 22فروری سے یکم مارچ تک کٹک اور بھوبنیشور، اڈیشہ میں ہوگا
نئیدہل۔26؍جنوری۔وزیراعظم جناب نریندر مودی نے آج اپنی من کی بات میں ’کھیلو انڈیا گیمس‘ کی کامیاب تکمیل پر آسام کی حکومت اور کھیلوں میں شرکت کرنے والوں کو مبارکباد دی ہے۔
وزیراعظم نے کہا کھیلو انڈیا گیمس میں مختلف ریاستوں کے تقریباً 6 ہزار کھلاڑیوں نے شرکت کی تھی۔ 80 ریکارڈ توڑے گئے اور ان 81 ریکارڈ میں سے 56 ریکارڈ ہماری بیٹیوں نے توڑے۔ انہوں نے کہا کہ 2018 میں جب ’کھیلو انڈیا گیمس‘ کی شروعات ہوئی تھی تو 3500 کھلاڑیوں نے اس میں شرکت کی تھی لیکن صرف تین برسوں میں کھلاڑیوں کی تعداد چھ ہزار سے زیادہ ہوگئی ہے۔ اس کامطلب یہ ہے کہ یہ تعداد تقریباً دوگنی ہوئی ہے۔
وزیراعظم نے آج ’من کی بات‘ میں کھیلوں میں شرکت کرنے والے بچوں اور ان کے والدین کے فیضان بخش واقعات بیان کیے۔ ان میں سے ایک تملناڈو کے یوگا ننتھن کی کہانی بھی تھی۔ وزیراعظم نے بتایا ’’یوگاننتھن تملناڈو میں بیڑیاں بنایا کرتا تھالیکن اس کی بیٹی پُرناشری نے ویٹ لفٹنگ میں سونے کا تمغہ جیت کر ہر ایک کا دل موہ لیا‘‘۔
انہوں نے ڈیویڈ کا بھی تذکرہ کیا جس نے گوہاٹی میں یوتھ گیمس میں سائیکلنگ میں200 میٹر کے اسپرنٹ مقابلے میں سونے کا تمغہ جیتا۔ ڈیویڈ جس کا تعلق کارنیکوبار سے ہے ، بہت بچپن میں ہی اپنے والدین سے محروم ہوگیا تھا۔ اس کے چچا اسے ایک فٹبالر بنانا چاہتے تھے اور اسی لئے انہوں نے اس کا نام مشہور فٹبالر ڈیویڈ بیکھم کے نام پر رکھا لیکن ڈیویڈ کو بچپن ہی سے سائیکلنگ کا شو ق تھا، اسے ’کھیلو انڈیا ‘ اسکیم کے تحت منتخب کیا گیا اور آج اس نے سائیکلنگ میں ایک نیا ریکارڈ قائم کیا ہے۔
انہوں نے ممبئی کی کرینہ شنکتا کی ترغیب دلانے والی کہانی سنائی ۔ کرینہ نے تیراکی میں 100 میٹر کے بریسٹ اسٹروک مقابلہ مکمل کیا اور 17 سال سے کم عمر کے کھلاڑیوں کے زمرے میں سونے کا تمغہ جیتا۔ اس طرح اس نے ایک نیا قومی ریکارڈ قائم کیا لیکن ایک زمانہ تھا جب کرینہ جو اس وقت دسویں کلاس کی طالب علم تھیں، اسے اپنے گھٹنے میں چوٹ آنے کی وجہ سے اپنی ٹریننگ ترک کرنی پڑی تھی لیکن کرینہ اور اس کی ماں نے ہمت نہیں ہاری اور نتیجہ آج اس کی کامیابی کی شکل میں ہم سب کے سامنے ہے۔
وزیراعظم نے کہا ’’ہم سب جانتے ہیں کہ قومی کھیل کود مقابلے ایسے مقابلے ہوتے ہیں جن میں کھلاڑیوں کو دوسری ریاستوں کے کلچر سے واقف ہونے کے علاوہ اپنی صلاحیت کے اظہار کا موقع بھی ملتا ہے۔ اس لئے ہم نے فیصلہ کیا ہے کہ’کھیلو انڈیا یونیورسٹی گیمس‘ ہر سال ’کھیلو انڈیا یوتھ گیمس ‘ کے طرز پر کرائے جائیں‘‘۔
اگلے مہینے ’کھیلو انڈیا یونیورسٹی گیمس‘ کا پہلا ایڈیشن 22فروری سے یکم مارچ تک کٹک اور بھوبنیشور، اڈیشہ میں منعقد ہوگا۔ ان مقابلوں میں شرکت کے لئے 3000 سے زیادہ کھلاڑیوں نے کوالیفائی کیا ہے۔
فٹ انڈیا
وزیراعظم نے ’فٹ انڈیا اسکول‘ مہم کے اچھے نتائج کیلئے اس کی ستائش کی۔ انہوں نے کہا کہ 65000 سے زیادہ اسکولوں نے آن لائن رجسٹریشن کے ذریعے ’فٹ انڈیا اسکول‘ سرٹیفکیٹ حاصل کیے ہیں۔ انہوں نے ملک کے باقی اسکولوں پر زور دیا کہ وہ تعلیم کو جسمانی ورزش اور کھیل کود سے جوڑیں اور اس بات کو یقینی بنائیں کہ وہ ’فٹ اسکول‘ بن جائیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج۔ع ن
U-363
(Visitor Counter : 67
امور صارفین، خوراک اور عوامی تقسیم کی وزارت
سیکرٹری فوڈ اینڈ پبلک ڈسٹری بیوشن کی گندم کی قیمتوں میں کمی سے صارفین کو فائدہ پہنچانے کے لیے ریاستی حکام سے ملاقات
تھوک فروش/ تاجر، خوردہ فروش، بگ چین خوردہ فروش اور پروسیسر اب شفافیت اور بہتر مانیٹرنگ کے لیے اسٹاک لمٹ آرڈر کے تحت گندم کے اسٹاک پوزیشن کی اطلاع دیں گے
تمام متعلقہ اسٹیک ہولڈرز پورٹل پر باقاعدگی سے گندم کی سٹاک پوزیشن کا اعلان اور اپ ڈیٹ کریں گے
گندم کی قیمت کو اعتدال پر لانے اور بازار میں آسانی سے دستیابی کو یقینی بنانے کے لیے سیکریٹری فوڈ اینڈ پبلک ڈسٹری بیوشن جناب سنجیو چوپڑا نے آج وائس چانسلر کے ذریعہ ریاستوں کے فوڈ سکریٹریوں سے ملاقات کی۔ اجلاس کے دوران 12.06.2023 کو جاری کردہ گندم کے سٹاک لمیٹ آرڈر اور اس کی تعمیل پر تفصیلی تبادلہ خیال کیا گیا۔ یہ اجلاس مرکز کی جانب سے ہول سیلرز/ ٹریڈرز، ریٹیلرز، بگ چین ریٹیلرز اور پروسیسرز پر لاگو گندم پر اسٹاک کی حد عائد کرنے کے ایک دن بعد ہوا ہے۔ اجلاس میں اوپن مارکیٹ سیل اسکیم  او ایم ایس ایس  کے تحت گندم اور چاول کو آف لوڈ کرنے کا بھی فیصلہ کیا گیا۔ ان اقدامات کا مقصد قیمتوں کو کم کرنا اور ذخیرہ اندوزی اور قیاس آرائیوں کو روکنا ہے۔
مرکز نے ریاستوں سے کہا ہے کہ وہ کسی بھی قسم کے غیر منصفانہ طریقوں کو روکنے اور گندم کی دستیابی میں شفافیت لانے کے لیے تھوک فروشوں / تاجروں ، خوردہ فروشوں ، بگ چین خوردہ فروشوں اور پروسیسروں کے پاس گندم کے اسٹاک کی صورت حال حاصل کریں۔ محکمہ خوراک اور پبلک ڈسٹری بیوشن کے پورٹل  پر ڈیٹا بھرنے میں آسانی کے لیے اسٹاک جمع کرنے کے بارے میں ایک یوزر مینوئل بھی ریاستی حکومت کے ساتھ شیئر کیا گیا ہے۔ اگر ان کے پاس موجود اسٹاک مقررہ حد سے زیادہ ہے تو انھیں اس نوٹیفکیشن کے اجراء کے 30 دن کے اندر اسے مقررہ اسٹاک کی حد تک لانا ہوگا۔
ریاستوں / مرکز کے زیر انتظام علاقوں کو ہدایت دی گئی ہے کہ وہ اس بات کو یقینی بنائیں کہ اسٹاک کی حد سے مشروط تمام متعلقہ ادارے مذکورہ پورٹل پر ہر جمعہ کو باقاعدگی سے گندم کے اسٹاک کی پوزیشن کا اعلان اور اپ ڈیٹ کریں اور مرکزی آرڈر کی تاریخ 12.06.2023 کے مطابق اسٹاک کی حد کی سختی سے تعمیل کے لیے فوری طور پر ہدایات جاری کریں۔ مذکورہ پورٹل تک رسائی مذکورہ بالا اداروں کو اسٹاک کا انکشاف کرنے کے لیے دی جائے گی اور ریاستی حکومت کے حکام کو پورٹل پر ظاہر کردہ اسٹاک کی نگرانی تک رسائی حاصل ہوگی۔
اجلاس کے دوران مرکز نے او ایم ایس ایس  کے تحت گندم  اور چاول کو آف لوڈ کرنے کے حکومتی فیصلے سے بھی آگاہ کیا جس سے گندم اور چاول کی بڑھتی ہوئی قیمت اور ان سے حاصل ہونے والی مصنوعات میں مزید کمی آنے کی توقع ہے۔ یہ اقدامات اس بات کو یقینی بنانے کے لیے اٹھائے گئے ہیں کہ صارفین کو گندم اور چاول جیسے اناج سستے داموں ملیں۔
محنت اور روزگار کی وزارت
کانوں میں بچوں اور کم عمر نوجوانوں کو کام کرنے اور مدد کرنے کی ممانعت ہے
حکومت نے بچہ مزدوری کی روک تھام اور اِس کے ضابطوں سے متعلق ترمیمی قانون 2016 نافذ کیا ہوا ہے۔ اس کا نفاذیکم ستمبر 2016 سے کیا گیا تھا۔ اس قانون کے تحت14 سال سے کم عمر بچوں کو کام کرنے یا روزگار پر لگانے کی مکمل پابندی ہے۔اس قانون کے تحت کسی بھی پیشے میں 14 سال سے کم عمر بچوں کے کام کرنے یا روزگار پر لگائے جانے نیزصحت کے لئے خطرناک پیشوں میں 14 سے 18 سال کی عمر کے بچوں کو کام پرلگانے کی مکمل ممانعت ہے۔ اس قانون میں اس کی خلاف ورزی پر روزگار فراہم کرنے والے کے لئے سخت سزا بھی فراہم کی گئی ہے اور اس جر م کو قابل کارروائی جرم قرار دیا گیا ہے۔اس کے علاوہ کانوں اور کوئلہ کانوں کو بچہ اور کم عمر نوجوانوں کی محنت کی ممانعت اور ضابطوں سے متعلق قانون1986 کے پہلے حصے میں شامل کیا گیا ہے۔ اس قانون میں کم عمر نوجوانوں کو کام پر لگانے کی ممانعت کی گئی ہے اور بچوں کو ممانعت کی گئی ہے کہ وہ سبھی ریاستوں میں اَبرک کی قانون سمیت کانوں میں مدد کرنے کی ممانعت کی گئی ہے۔
بچوں کو مفت اور لازمی تعلیم کے حق سے متعلق قانون 2009  میں متعلقہ حکومت سے کہا گیا ہے کہ وہ 6 سے 14 سال کی عمر کے ہر بچےکو پڑوس کے کسی اسکو ل میں مفت اور لازمی تعلیم فراہم کرے۔سمگر شکشا ابھیان اسکیم کے تحت تعلیم چھوڑ دینے والے بچوں کی تعداد میں کمی لانے کے لئے مختلف سرگرمیوں کے لئے ریاستوں اور مرکز کے زیر انتظام علاقوں کو مالی مدد فراہم کی گئی ہے، جس میں سینئر سکنڈری سطح تک کے نئے اسکول کھولے جانا یا ان کو مستحکم بنایا جانا بھی شامل ہے۔اس میں اسکولوں کی عمارتوں اور اضافی کلاس روم کی تعمیر، کستورباگاندھی بالیکا ودیالیہ قائم کرنا ، انہیں جدید شکل دینا اور انہیں چلانا، رہائشی اسکول اور ہاسٹل قائم کرنا، وردی اور مفت نصابی کتابیں مفت فراہم کرنا، انہیں ٹرانسپورٹ کا بھتہ دینا، رہائشی اور غیر رہائشی تربیتیں بھی شامل ہیں۔ اس کے علاوہ ابتدائی تعلیم کے مرحلے میں طلبہ کو پردھان منتری پوشن شکتی نرمان  کے تحت دوپہر کا کھانا بھی فراہم کیا جاتا ہے۔
حکومت مہاتما گاندھی قومی دیہی روزگار گارنٹی اسکیم  پر بھی عمل درآمد کر رہی ہے تاکہ مالی سال میں لوگوں کو 100 دن کے کام کاج کی گارنٹی دے کر دیہی علاقوں میں عوام کی گزر بسر کی فراہمی کو یقینی بنانا ہے۔
یہ جانکاری محنت اور روزگار کےوزیر مملکت جناب رمیشور تیلی نے لوک سبھا میں آج ایک تحریری جواب میں دی۔
وزارت دفاع
ہندوستان اور آسٹریلیا کے درمیان 2+2 وزارتی مذاکرات کے بعد وزیر دفاع جناب راج ناتھ سنگھ کا اخباری بیان
اہم نکات:
- دو طرفہ اور علاقائی امور پر جامع بات چیت۔
- افغانستان، ہند پیسفک میں بحری سلامتی ۔کثیر الجہتی فارمیٹس میں تعاون اور دیگر متعلقہ موضوعات پر پر تبادلہ خیال۔
- آزادانہ تجارتی ترسیل کو یقینی بنانے پر زور۔بین الاقوامی قوانین کی پاسداری اور پورے خطے میں پائیدار معاشی ترقی۔
- آسٹریلیا کو ہندستان کی وسعت پذیر دفاعی صنعت میں شامل ہونے کی دعوت۔
وزیر دفاع جناب راج ناتھ سنگھ کے اخباری بیان کا مکمل متن:
"عزت مآب محترمہ میریس پین اور عزت مآب محترم جناب پیٹر ڈٹن، ڈاکٹر جے شنکر، خواتین و حضرات، آسٹریلیا کے ساتھ 2+2 انڈیا - آسٹریلیا وزارتی بات چیت کے افتتاح کے لئے آسٹریلیا کےدونوں وزراء کا استقبال انتہائی اعزاز اور خوشی کی بات ہے۔ 2+2 ڈائیلاگ ہندستان - آسٹریلیا جامع حکمت انگیز شراکت کی اہمیت کی نشاندہی کرتا ہے۔ ہندوستان اور آسٹریلیا ایک اہم شراکت دار ہیں اور یہ شراکت آزاد ، کھلے ، جامع اور خوشحال ہند پیسفک خطے کے مشترکہ بصیرت پر مبنی ہے۔ دو جمہوریتوں کی حیثیت سے پورے خطے کے امن اور خوشحالی کا ہمارا مفاد مشترکہ ہے۔
آج ہم نے دو طرفہ اور علاقائی مسائل پر وزیر پین اور ڈٹن کے ساتھ جامع اور وسیع پیمانے پر بات چیت کی ہے۔ ہم نے وسیع تر تعاون کے لئے مختلف ادارہ جاتی فریم ورک پر تبادلہ خیال کیا جس میں دفاعی تعاون اور عالمی وبا کے خلاف جنگ شامل ہے۔ ہم نے افغانستان، بحر ہند میں بحری سلامتی ، کثیرالجہت فارمیٹس میں تعاون اور دیگر متعلقہ موضوعات پر خیالات کا تبادلہ کیا۔
بات چیت کے دوران فریقین کی طرف سے آزادانہ تجارتی ترسیل ، بین الاقوامی ضابطوں اور اصولوں کی پابندی اور پورے خطے میں پائیدار معاشی ترقی کو یقینی بنانے کی ضرورت پر زور دیا گیا۔
دوطرفہ دفاعی تعاون پر ہم نے فوجی مصروفیات کا دائرہ دیگر خدمات تک بڑھانے، زیادہ سے زیادہ دفاعی معلومات کے تبادلے اور باہمی لاجسٹک معاونت کے لئے قریب سے کام کرنے کا فیصلہ کیا ۔
دفاعی تعاون کے تناظر میں فریقین نے مالابار مشقوں میں آسٹریلیا کی مسلسل شرکت پر خوشی کا اظہار کیا۔ ہم نے آسٹریلیا کو ہندوستان کی بڑھتی ہوئی دفاعی صنعت میں شامل ہونے اور دفاعی سازوسامان کی مشترکہ پیداوار اور مشترکہ ترقی میں تعاون کرنے کی دعوت دی۔
ڈاکٹر جے شنکر اور میں دونوں عالمی وباء کے چیلنجوں کے باوجود آسٹریلوی وزراء کی ہندوستان آمد کا شکریہ ادا کرتے ہیں۔ فریقین نے مضبوط اور ٹھوس شراکت داری قائم کرنے کے لئے اعلیٰ سطحی رابطوں کو جاری رکھنے پر اتفاق کیا۔
وزیراعظم کا دفتر
وزیر اعظم نے گذشتہ 4 برسوں میں نل کے ذریعہ پانی کے کنکشن کی تعداد 3 کروڑ سے بڑھ کر 13 کروڑ تک پہنچنے کی حصولیابی کی ستائش کی
وزیر اعظم جناب نریندر مودی نے گذشتہ 4 برسوں کے دوران نل کے ذریعہ پانی کے کنکشن کی تعداد تین کروڑ سے بڑھ کر 13 کروڑ تک پہنچنے پر عوام الناس کو مبارکباد پیش کی ہے۔ وزیر اعظم نے کہا کہ جل جیون مشن لوگوں کو صاف ستھرے پانی کی دستیابی اور زندگی میں آسانی اور صحت عامہ کو فروغ دینے میں میل کا پتھر ثابت ہو رہا ہے۔
مرکزی وزیر جناب گجیندر سنگھ شیخاوت کے ذریعہ کی گئی ایک پوسٹ کے جواب میں، وزیر اعظم نے ایکس پر پوسٹ کیا:
’’اس شاندار حصولیابی کے لیے بہت بہت مبارکباد! دیہی بھارت کے میرے پریوارجنو تک پینے کا صاف ستھرا پانی پہنچے، اس سمت میں ’جل جیون مشن‘ میل کا پتھر ثابت ہونے جا رہا ہے۔ یہ نہ صرف ان کی پریشانیوں کو دور کرنے میں مددگار ثابت ہوا ہے، بلکہ ان کی بہتر صحت کو بھی یقینی بنا رہا ہے۔‘‘
سماجی انصاف اور تفویض اختیارات کی وزارت
آسام کے بِسوناتھ چریالی میں اے ڈی آئی پی اسکیم کے تحت معذورین میں امداد اور معاون آلات کی تقسیم کے لئے ’سماجک ادھیکاریتا شیویر‘
حکومت ہند کی سماجی انصاف اور تفویض اختیارات کی وزارت کی اے ڈی آئی پی اسکیم کے تحت معذور افراد کے بااختیار بنانے کے محکمے  کے تعاون اور اے ایل آئی ایم سی او اور ضلع انتظامیہ بسوناتھ چریالی کے اشتراک سے آسام کے بسوناتھ چاریالی ضلع میں کملا کانتا ناٹیہ سماج کے احاطے میں 19.06.2022 کو دوپہر 12:00 بجے 'معذورین' کو امداد اور معاون آلات کی تقسیم کے لئے 'سماجک ادھیکاریتا شیویر' کا انعقاد کیا جائے گا۔ ۔
مختلف زمروں کے کل 4573 امدادی اور معاون آلات جن کی مالیت 218.83 لاکھ روپے ہے، پہلے سے شناخت شدہ 2561 معذورین میں جن کا اندازہ اے ایل آئی ایم سی او کی طرف سے بسوناتھ چریالی ضلع کے مختلف مقامات پر لگائے گئے تشخیصی کیمپوں کے دوران کیا گیا تھا، مفت تقسیم کیے جائیں گے۔
مرکزی وزیر مملکت برائے سماجی انصاف اور تفویض اختیارات آنسہ پرتیما بھومک تقریب کی مہمان خصوصی ہوں گی اور نئی دہلی سے ویڈیو کانفرنس کے ذریعے کیمپ کا عملی طور پر افتتاح کریں گی۔ یہ تقریب اگست میں تیج پور حلقہ کے ممبر پارلیمنٹ جناب پلّب لوچن داس، مسٹر پرمود بورٹھاکر، ایم ایل اے بسوناتھ ایل اے سی کی موجودگی میں منعقد کی جائے گی۔ یہ لوگ تقریب کے مرکزی مقام پر ’ذاتی طور پر‘ شرکت کریں گے۔
تقریب کے دوران اے ایل آئی ایم سی او سینئر افسران اور ضلع انتظامیہ کے جناب بسوناتھ بھی موجود رہیں گے۔
مذکورہ ایونٹ کی راست نشریاتی لنک درج ذیل ہے:
جل شکتی وزارت
این ایم سی جی نے مغربی بنگال کے مہیش تلا میں سیویج انفراسٹرکچر ڈیولپمنٹ اینڈ مینجمنٹ کے لئے چہار فریقی معاہدے پر دستخط کئے
273.57کروڑ روپے کے ان معاہدوں میں 35 ایم ایل ڈی سیویج ٹریٹمنٹ پلانٹ کی تعمیر شامل ہے
پروجیکٹ کا مقصد گنگا ندی کے مشرقی ساحل پر واقع مہیش تلا سے گنگا ندی میں سیویج کے بہاؤ کو روکنا ہے
صاف ستھری گنگا کے قومی مشن  نے آج 273.52 کروڑ روپے کی مجموعی لاگت سے ہائیبرڈ این یو ٹی موڈ کے تحت مغربی بنگال میں مہیش تلا کے لئے ایک 35 ایم ایل ڈی ایس ٹی پی سمیت سیویج انفراسٹرکچر کے ڈیولپمنٹ کے تعلق سے دو چہار فریقی معاہدوں پر دستخط کئے ہیں۔ ان میں سے ایک معاہدہ صاف ستھری گنگا کے قومی مشن  ، کولکاتا میٹرو پولیٹن ڈیولپمنٹ اتھارٹی  ، میسرز مہیش تلا ویسٹ واٹر مینجمنٹ پرائیویٹ لمیٹڈ  اور یونین بینک آف انڈیا کے درمیان ایک اسکرو  معاہدہ ہے۔ وہیں دوسرا معاہدہ این ایم سی جی ، کے ایم ڈی اے، ایم ڈبلیو ڈبلیو ایم پی ایل اور آسٹریائی ترقیاتی بینک کے درمیان ایک قائم مقامی  معاہدہ ہے۔
این ایم سی جی کے ڈائریکٹر جنرل جناب جی اشوک کمار ، بھارت میں آسٹریا کی سفیر محترمہ کیتھرینا ویسر، ڈی ڈی جی، جناب ایس آر مینا، ایگزیکٹو ڈائریکٹر  جناب بھاسکر داس گپتا، ایگزیکٹو ڈائریکٹر  جناب ایس پی وشسٹ، آسٹریائی ٹریڈ کمشنر جناب ہینس جورگ ہورٹ ناگل، اور مغربی بنگال کے اسٹیٹ پروگرام مینجمنٹ گروپ کی پروجیکٹ ڈائریکٹر محترمہ انترا آچاریہ کی موجودگی میں ان معاہدوں پر دستخط کئے گئے۔
مہیش تلا گنگا ندی کے مشرقی ساحل پر واقع ہے۔ اس پروجیکٹ کا مقصد شہر سے گنگا ندی میں سیوریج کے بہاؤ کو روکنا ہے۔ا س پروجیکٹ کے اہم اجزاء میں 35 ایم ایل ڈی سیویج ٹریٹمنٹ پلانٹ  ، 4 پمپنگ اسٹیشن، 6 ڈائیوزرن ڈھانچے، مرمت و بازآبادکاری کا کام، 15 سال تک آپریشن ورکھ رکھاؤ شامل ہیں۔
یہ پروجیکٹ ہائبرڈ این یو ٹی موڈ  کے تحت ہے، جس میں تعمیری لاگت کا 40 فیصد حصہ 24 مہینے کی مدت تعمیر کے دوران اور باقی 60 فیصد حصے کی ادائیگی سہ ماہی اینیوٹی  کی شکل میں سود اور آپریشن و رکھ رکھاؤ  لاگت کے ساتھ 15 برسوں کی مدت میں کی جائے گی۔ ایم ڈبلیو ڈبلیو ایم پی ایل کی مالی اعانت آسٹریائی ترقیاتی بینک کر رہا ہے۔ یہ رعایت کی مدت کے 15 برسوں کے لئے سیوریج نیٹ ورک اور ایس ٹی پی ، دونوں کی مکمل ترقی اور آپریشن کے لئے ذمہ دار ہوگا۔ آپریشن کی اس مدت کے دوران ایس ٹی پی کے لئے ٹری ایٹڈ ویسٹ واٹر یعنی وہ گندہ پانی جس کی صفائی کا کام انجام دیا گیا ہو، کی کوالٹی کے تناظر میں کلیدی کارکردگی اشاریہ جات  کی دستیابی کی بنیاد پر ادائیگی کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-5767
(Visitor Counter : 103
وزارتِ تعلیم
جولائی 2020 سیمسٹر میں 82 یوجی اور 42 پی جی نان انجینئرنگ ایم او او سی کی پیش کش سوایم پر کی جائے گی - شری رمیش پوکھریال 'نشنک‘
طلبہ آن لائن لرننگ کورس کے لئے یوجی سی کے موجودہ ضوابط کے مطابق ان کورسوں کو پورا کرنے کے ذریعہ کریڈٹ کا فائدہ اٹھا سکتے ہیں۔ ایچ آر ڈی وزیر
انسانی وسائل کی ترقی کے مرکزی وزیر جناب رمیش پوکھریال 'نشنک' نے مطلع کیا ہے کہ یونیورسٹیوں اور اس سے منسلک کالجوں میں داخلہ پانے والے طلباء سوایم کورس شروع کر سکتے ہیں اور آن لائن لرننگ کورس کے لئے کریڈٹ فریم ورک پر یونیورسٹی گرانٹس کمیشن  کے موجودہ قواعد کے مطابق ان کورسوں کو مکمل کرنے کے ذریعہ کریڈٹ کا فائدہ اٹھا سکتے ہیں۔
جناب پوکھریال نے مزید مطلع کیا کہ یو جی سی نے یونیورسٹی کے وائس چانسلرز اور کالج کے پرنسپلز کے ساتھ 82 انڈر گریجویٹ اور 42 پوسٹ گریجویٹ نان انجینئرنگ ایم او او سی کورسز کی ایک فہرست شیئر کی ہے جس کی پیشکش سوایم پلیٹ فارم پر جولائی دو ہزار بیس سمسٹر میں کی جائے گی۔
انہوں نے مزید کہا کہ ان کورسز میں بائیو کیمسٹری / بائیوٹیکنالوجی / بائیولوجیکل سائنس اور بائیو انجینیئرنگ ، تعلیم ، قانون ، کمپیوٹر سائنس اور انجینئرنگ ، کامرس ، مینجمنٹ ، فارمیسی ، ریاضی ، تاریخ ، ہندی ، سنسکرت ، وغیرہ جیسے مضامین شامل ہیں۔
وزیر موصوف نے مزید کہا کہ کووڈ۔ انیس وبا کی موجودہ صورتحال میں طلباء ، اساتذہ ، تاحیات تعلیم حاصل کرنے والے ، بزرگ شہری اور گھریلو ملازمین اپنی تعلیم کے افق کو وسیع کرنے کے لئے سوایم کورسوں میں اندراج کرا سکتے ہیں اوراس کے فوائد حاصل کرسکتے ہیں۔
سوایم  ایک پروگرام ہے جسے حکومت ہند نے شروع کیا ہے اور تعلیمی پالیسی کے تین بنیادی اصولوں یعنی رسائی ، مساوات اور معیار کو حاصل کرنے کے لئے اسے تیار کیا گیا ہے۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 188.19 کروڑ سے تجاوز کرگئی
12 سے 14 سال کی عمر کے گروپ کے لئے 2.75 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 16,279 ہے
گذشتہ 24 گھنٹوں میں 2,927نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.59 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق188.19 کروڑ  سے تجاوز کرگئی ہے۔یہ سنگ میل 2,31,48,146 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک2.75 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا اور اس کے تحت اب تک 5,17,547 لوگوں کو احتیاطی خوراکیں دی جاچکی ہیں۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10404907
|
|
دوسری خوراک
|
|
10013922
|
|
احتیاطی خوراک
|
|
4736567
|
|
صف اول کے کارکنان
|
|
پہلی خوراک
|
|
18415248
|
|
دوسری خوراک
|
|
17535036
|
|
احتیاطی خوراک
|
|
7447184
|
|
12 سے 14 سال کی عمر کا گروپ
|
|
پہلی خوراک
|
|
27534619
|
|
دوسری خوراک
|
|
4387961
|
|
15 سے 18 برس کی عمر کے گروپ کے افراد
|
|
پہلی خوراک
|
|
58259733
|
|
دوسری خوراک
|
|
41747337
|
|
18سے44برس کی عمرکےگروپ کےافراد
|
|
پہلی خوراک
|
|
555580353
|
|
دوسری خوراک
|
|
476585631
|
|
احتیاطی خوراک
|
|
113334
|
|
45 سے 59 برس کی عمر کے گروپ کے افراد
|
|
پہلی خوراک
|
|
202896880
|
|
دوسری خوراک
|
|
187607925
|
|
احتیاطی خوراک
|
|
404213
|
|
60 سال سے زیادہ عمر کے افراد
|
|
پہلی خوراک
|
|
126848678
|
|
دوسری خوراک
|
|
116875848
|
|
احتیاطی خوراک
|
|
14545595
|
|
احتیاطی خوراک
|
|
27246893
|
|
کل تعداد
|
|
1881940971
ہندوستان میں زیرعلاج مریضوں کی تعداد آج 16,279 ہوگئی جو ملک کے مجموعی پازیٹو معاملات کا 0.04 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 2252 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,25,25,563 ہے۔
گزشتہ 24 گھنٹوں کے دوران 2927 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر5,05,065 ٹیسٹ انجام دیئے گئے۔ ہندوستان میں اس وقت تک مجموعی طور پر 83.59 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.59 فیصد ہے۔جبکہ مثبت معاملات کی یومیہ شرح اس وقت 0.58 فیصد درج کی گئی ہے۔
نوجوانوں کے امور اور کھیل کود کی وزارت
کبڈی کے کھیل کی مقبولیت بڑھانے کے لئے حکومت کی جانب سے کیے گئے اقدامات
نوجوانوں کے امور اور کھیل کود کے وزیر مملکت  جناب کرن رجیجو نے آج لوک سبھا میں ایک سوال کے تحریری جواب میں بتا یا ہے کہ کبڈی کو مقبول عام بنانے کے لئے حکومت نے درج ذیل پہل قدمی / اقدامات کیے ہیں:
- اسپورٹس اتھارٹی آف انڈیا  اور لکشمی بائی نیشنل اسکول آف فزیکل ایجوکیشن ، گوالیار اور گواہاٹی کو کبڈی سمیت تربیتی پروگراموں اور کھیل کود کے مقابلوں کے اہتمام کے لئے مفت فراہم کرایا گیا ہے۔
- کبڈی کو کھیلو انڈیا گیمز اور کھیلو انڈیا یونیورسٹی کھیل کود میں شامل کیا گیا ہے۔
- کبڈی کے 126 ایتھلیٹس کو طویل المدت ایتھلیٹ ترقیاتی پروگرام کے لئے صلاحیتوں کی تلاش اور ترقیات ورٹیکل کے تحت منتخب کیا گیا ہے۔
- کبڈی کے کھیل کے کھلاڑیوں کی کوچنگ ایس اے آئی سہولتوں کے تحت فراہم کی گئی ہے۔
اس کے علاوہ کبڈی کے فروغ اور ترقی کے لئے وزارت بھارت کی شوقیہ کبڈی فیڈریشن کی کوششوں میں اپنا تعاون دے رہی ہے اور اس کے لئے ملک کے اندر اور بیرونِ ملک تربیت اور مسابقتی تعارف کے پہلوؤں میں امداد فراہم کی جا رہی ہے۔
اولمپک کھیلوں میں کسی بھی قسم کے کھیل کے زمرے کی شمولیت کا فیصلہ بین الاقوامی اولمپک کمیٹی  کے ذریعہ کیا جاتا ہے۔ دیگر چیزوں کے علاوہ آئی او سی نے یہ قائدہ طے کیا ہے کہ کھیل کود کا کوئی بھی زمرہ کسی بین الاقوامی فیڈریشن کے تحت اسی صورت میں آئے گا جب وہ زمرہ اولمپک چارٹر کے قوائد و ضوابط کی پابندی کرتا ہو اور ساتھ ہی ساتھ اسے پوری دنیا مین کھیلا جاتا ہو اور یہ مختلف النوع کسوٹیوں پر پورا بھی اترتا ہو۔ اب یہ ذمہ داری بین الاقوامی کبڈی فیڈریشن کی ہے کہ وہ کبڈی کو بین الاقوامی سطح پر فروغ دینے کے لئے درکار اقدامات کرے تاہم بھارت کی شوقیہ کبڈی فیڈریشن کی کوششیں یہ ہیں کہ کبڈی کے کھیل کو فروغ دیا جائے اور اسے دنیا بھر میں شہرت دی جائے۔ اس کام میں حکومت بھی اپنی جانب سے مسابقتی سہولتیں فراہم کرکے بھارتی کھلاڑیوں کو بیرونِ ملک بھیجنے میں مدد دیتی ہے اور بھارت میں بین الاقوامی کبڈی مقابلوں کا اہتمام کرنے میں بھی اپنا تعاون دیتی ہے۔